Irina Šeika
Irina Šaihļislamova (krievu: Ирина Валерьевна Шайхлисламова; dzimusi 1986. gada 6. janvārī), profesionāli zināma kā Irina Šeika (krievu: Ирина Шейк), ir tatāru izcelsmes krievu modele un televīzijas personība, kas ieguva pasaules atpazīstamību, kad viņa kā pirmā krievu modele nokļuva uz Sports Illustrated Swimsuit Issue 2011. gada izdevuma vāka. Vietne Models.com nosaukusi viņu par vienu no New Supers. No 2010. līdz 2015. gadam viņas partneris bija portugāļu futbolists Krištianu Ronaldu, bet no 2015. līdz 2019. gadam — amerikāņu aktieris Bredlijs Kūpers.